
# Илсөяр Иксанова: «Китә казлар...»

(ШИГЫРЬ)

*Китә казлар Донбасска. *

* Халык җыры*


Кара көзләр килде безгә, –

Казлар китә Донбасска.

Ярар иде кайтавазы

Йөрәгемне ярмаса...

Ниләр көтә, шул өркетә, –

Җилләр исә гарештән.

Җил иркенә бөгелүдән

Саклый күрсен фәрештәм.


Башын игән ак каеннар,

Кара болыт кабара.

Ерак кошлар кайтавазы

Хәтеремдә яңара.

Китә күрмәгез Донбасска,

Китмәгез, кошкайларым! –

Кара табына буылып,

Сыгылып елый каен...


Следите за самым важным и интересным в Telegram-каналеТатмедиа

## Нет комментариев
Илсөяр Иксанова: «Китә казлар...»